సెప్టెంబర్‌లో 20% తగ్గుదల
న్యూఢిల్లీ: గత నెల ప్యాసింజర్‌ వాహనాల (పీవీ) రిటైల్‌ విక్రయాలు 20.1 శాతం తగ్గినట్లు ఫెడరేషన్‌ ఆఫ్‌ ఆటోమొబైల్‌ డీలర్స్‌ అసోసియేషన్స్‌ (ఎఫ్‌ఏడీఏ) వెల్లడించింది. సెప్టెంబర్‌ అమ్మకాలు 1,57,972 యూనిట్లు కాగా, అంతక్రితం ఏడాది ఇదేకాలంలో నమోదైన 1,97,653 యూనిట్లతో పోల్చితే ఈ మేరుకు తగ్గుదల ఉన్నట్లు వివరించింది. గతంలో ఎన్నడూ లేని విధంగా పండుగల సీజన్‌ ఆఫర్లను కంపెనీలు ప్రకటించినప్పటికీ.. ఆశించిన స్థాయి ఫలితం లేకపోయిందని ఎఫ్‌ఏడీఏ అధ్యక్షుడు ఆశిష్‌ హర్షరాజ్‌ కాలే అన్నారు. పలు ప్రాంతాలలో కొనసాగుతున్న భారీ వర్షాలు అమ్మకాలు నెమ్మదించేలా చేశాయని, ప్రభుత్వం ప్రకటించిన సానుకూల అంశాల పూర్తి ప్రభావం సెప్టెంబర్ నెలలో రిటైల్ స్థాయిలలో ఇప్పటికీ కనిపించలేదని వ్యాఖ్యానించారు. గతేడాది పండుగ సీజన్‌లో ప్రారంభమైన అధిక ఇన్వెంటరీ ఇప్పటికీ కొనసాగుతుందని చెప్పారయన. మందగమనం కొనసాగుతున్నప్పటికీ.. వాణిజ్య వాహన ఇన్వెంటరీలో మాత్రం మెరుగుదల ఉందన్నారు.
ద్విచక్ర వాహన అమ్మకాలు 12.1 శాతం డౌన్‌
సెప్టెంబర్‌లో ద్విచక్ర వాహనాల విక్రయాలు 10,98,271 యూనిట్లు కాగా, అంతక్రితం ఏడాది ఇదే నెల్లో 12,48,998 యూనిట్లుగా నిలిచాయి. ఏడాది ప్రాతిపదికన 12.1 శాతం తగ్గుదల నమోదైంది. వాణిజ్య వాహన విక్రయాలు 63,518 యూనిట్లు (18.5 శాతం తగ్గుదల), త్రిచక్ర వాహనాల అమ్మకాలు 55,553 యూనిట్లు (1.8 శాతం వృద్ధి)గా ఎఫ్‌ఏడీఏ ప్రకటించింది. మొత్తం అన్ని విభాగాల్లో కలిపి 13,75,314 యూనిట్లు నమోదుకాగా 12.9 శాతం తగ్గుదల ఉన్నట్లు వివరించింది. దేశవ్యాప్తంగా 1,461 ఆర్‌టీఓలు ఉండగా.. వీటిలో నుంచి 1,188 వద్ద నుంచి సమాచారాన్ని తీసుకున్నట్లు ప్రకటించింది.
septemberslo 20u taggudala
newdhilly: gatha nela pasingersi vahanala (pv) retile vikrayaalu 20.1 saatam tagginatlu federation aff automobile dealerse asosiationsi (efda) velladinchindi. septembersi ammakaalu 1,57,972 unitlu kaga, antakritam edaadi idekaalamlo namodaina 1,97,653 unitlatho polchithe ee meruku taggudala unnatlu vivarinchindi. gatamlo ennaduu laeni vidhamgaa pandugala seejan aafarlanu companylu prakatinchinappatiki.. aasinchina sthaayi phalitam lekapoyindani efda adhyakshudu aashish harsharaj kaale annaru. palu praantaalalo konasaagutunna bhari varshaalu ammakaalu nemmadinchela chesaayani, prabhutvam prakatinchina saanukuula amsaala puurti prabhaavam september nelalo retile sthaayilalo ippatikee kanipinchaledani vyaakhyaaninchaaru. gatedadi panduga seejanlo praarambhamaina adhika inventery ippatikee konasaagutundani cheppaarayana. mandagamanam konasaagutunnappatiki.. vaanijya vaahana inventarylo maatram merugudala undannaaru.
dwichakra vaahana ammakaalu 12.1 saatam doun
septemberslo dwichakra vahanala vikrayaalu 10,98,271 unitlu kaga, antakritam edaadi ide nello 12,48,998 unitlugaa nilichaayi. edaadi praatipadikana 12.1 saatam taggudala namodaindi. vaanijya vaahana vikrayaalu 63,518 unitlu (18.5 saatam taggudala), trichakra vahanala ammakaalu 55,553 unitlu (1.8 saatam vruddhi)gaa efda prakatinchindi. mottam anni vibhaagaallo kalipi 13,75,314 unitlu namodukaga 12.9 saatam taggudala unnatlu vivarinchindi. desavyaaptamgaa 1,461 artyoolu undagaa.. veetilo nunchi 1,188 vadda nunchi samaachaaraanni teesukunnatlu prakatinchindi.